Kababaihan at Pagkabalisa 

Ano ang pagkabalisa? 

Ang pagkabalisa ay isang pakiramdam ng pag-aalala, kaba, o takot tungkol 

sa isang pangyayari o sitwasyon. Ito ay isang normal na reaksiyon sa 

stress. Makakatulong sa iyo ang pagkabalisa na manatiling alerto para sa 

isang mapanghamong sitwasyon sa trabaho, mag-aral nang mabuti para 

sa pagsusulit, o manatiling nakapokus sa isang mahalagang talumpati. Sa 

pangkalahatan, tutulong ito sa iyo na makayanan. Kapag naging mahirap 

itong kontrolin at nakakaapekto sa iyong pang-araw-araw na buhay, 

maaaring hindi ka na makakilos. 

Ano ang karamdaman sa pagkabalisa o

anxiety disorder? 

Nangyayari ang mga karamdaman sa pagbalisa kapag ang sobrang 

pagkabalisa ay nakakasagabal sa iyong pang-araw-araw na gawain tulad 

ng pagpasok sa trabaho o paaralan o paggugol ng oras sa mga kaibigan o 

pamilya. Ang mga karamdaman sa pagkabalisa ay malubhang sakit sa isip. 

Ang mga karamdaman sa pagkabalisa ay ang pinakakaraniwang sakit sa 

pag-iisip sa Estados Unidos. Naaapektuhan nito ang hanggang 40 milyong 

Amerikanong nasa hustong gulang bawat taon. Ang mga babae ay higit 

sa dalawang beses na mas malamang na magkaroon ng karamdaman sa 

pagkabalisa sa kanilang buhay kaysa sa mga lalaki. Ang mga karamdaman 

sa pagkabalisa ay lubos na magagamot, ngunit wala pang 37% ng mga 

nagdurusa ang nagagamot. 

Ano ang mga pangunahing uri ng 

karamdaman sa pagkabalisa? 

May ilang mga pangunahing uri ng karamdaman sa pagkabalisa. Lahat 

ng ito ay may kanya-kanyang katangian at nakakaapekto sa mga tao sa 

magkakaibang paraan. 

• Ang generalized anxiety disorder (GAD)ay nagdudulot ng labis na pag-aalala 

tungkol sa mga regular na aspeto ng buhay, tulad ng pamilya o kita. Ito ay 

maaaring mangyari araw-araw at nagpapahirap sa buong araw o sa pagtulog sa 

gabi. Ang GAD at malubhang depresyon ay kadalasang nangyayari nang sabay. 

• Ang panic disorderay may kasamang madalas at biglaang mga panic attack, na 

mga hindi inaasahang pakiramdam ng takot na nangyayari nang walang babala. 

Maaaring mangyari ang mga panic attack kapag walang direktang panganib. 

• Angmga Phobia ay matinding takot sa isang bagay na maliit o walang banta. 

Maaaring kabilang dito ang pagbibiyahe sa himpapawid o kapag nasa malaking 

grupo ng mga tao. 

Ano ang mga sintomas ng karamdaman sa 

pagkabalisa? 

May magkakahalong sintomas ang mga karamdaman sa pagkabalisa. 

Maaaring iba-iba ito depende sa tao at sa uri ng karamdaman sa 

pagkabalisa na mayroon ka. Ang mga sintomas ay maaari ring makaapekto 

sa iyong pamumuhay at paggugol ng oras sa iba. 

May maraming sintomas ang pagkabalisa. Ang mga sintomas sa ibaba ay 

mayroon din sa ilang uri ng karamdaman sa pagkabalisa: 

• Balisang mga pag-iisip o paniniwala 

• Mga nararamdamang takot at pangamba 

• Mga pisikal na sintomas tulad ng mabilis na tibok ng puso o pagduduwal 

• Mga pagbabago sa pag-uugali tulad ng pag-iwas sa mga dating normal na 

ginagawa 

Ano ang nagdudulot ng mga karamdaman sa 

pagkabalisa? 

Maraming salik ang maaaring magpataas ng panganib ng pagkakaroon 

ng karamdaman sa pagkabalisa. Maaaring iba-iba ito sa bawat babae. 

Kabilang sa ilang karaniwang mga salik ng panganib ang: 

• Mga pangyayaring nakaka-trauma sa pagkabata o pagtanda 

• Mga hormonal na pagbabago buwanang regla ng isang tao 

• Kasaysayan ng pamilya sa pagkabalisa o iba pang mga sakit sa pag-iisip 

Ano ang mga karaniwang opsyon sa paggamot? 

Para sa ilang mga tao, ang paggamot ay makakatulong upang mapagaan 

ang mga sintomas ng pagkabalisa. Mayroong ilang mga uri ng paggamot 

para sa pagkabalisa na available upang matulungan kang pamahalaan ang 

iyong mga sintomas araw-araw, tulad ng: 

• Pagpapayo (psychotherapy o talk therapy) 

Kasama sa paraan ng paggamot na ito ang pakikipag-usap sa isang sinanay 

na propesyonal sa kalusugan ng isip. Nang magkasama, magagawa mong 

pamahalaan ng iyong pagkabalisa. 

• Gamot 

Ang gamot ay hindi nagpapagaling sa mga karamdaman sa pagkabalisa ngunit 

makakatulong na maibsan ang mga sintomas. Ang mga health care provider ay 

maaaring magreseta ng mga gamot para sa pagkabalisa. Ang pinakakaraniwang 

klase ng mga gamot na ginagamit upang labanan ang mga karamdaman sa 

pagkabalisa ay mga antidepressant, mga gamot laban sa pagkabalisa (tulad ng 

benzodiazepines), at mga beta-blocker. 

FDA Office of Women’s Health 

www.fda.gov/womens 

Makipag-usap sa iyong health care provider upang malaman kung anong 

paggamot ang tama para sa iyo. Dapat mo ring kausapin ang iyong 

provider tungkol sa mga panganib, benepisyo, at side effect bago ka 

magsimula o huminto sa isang medikal na paggamot. 
Kababaihan at Pagkabalisa 

Paano nakakaapekto ang aking pisikal na 

kalusugan sa kalusugan ng aking isip? 

Ang mga taong hindi malusog sa pisikal ay maaaring magproblema na 

mapanatiling malusog ang isip. Ang mga taong nabubuhay na may chronic 

(pangmatagalan) na problema sa kalusugan tulad ng diabetes o sakit sa 

puso ay kadalasang mas malamang na magkaroon ng mas mataas na 

antas ng stress at pagkabalisa. Ang pagkakaroon ng malalang sakit ay 

hindi palaging nangangahulugan na magkakaroon ka ng karamdaman 

sa kalusugan ng isip tulad ng isang karamdaman sa pagkabalisa, ngunit 

kung nararanasan mo ang dalawa, hindi ka nag-iisa. Makakatulong ang 

mga support group at mga propesyonal sa pangangalaga ng kalusugan. 

Ang pagkainng masustansiya at iba pang malusog na kaugalian, tulad ng 

ehersisyo, yoga, o pagbubulay-bulay ay maaaring makatulong na mapabuti 

ang pisikal na kalusugan at mabawasan ang pagkabalisa. 

Ano ang dapat mong gawin kung sa tingin mo 

ay mayroon kang karamdaman sa pagkabalisa? 

Bumisita sa isang health care provider. 

Sa pagbisitang ito, ang iyong primary care doctor ay magsasagawa ng 

paunang pagsusuri sa kalusugan ng isip. Pagkatapos nito, maaari ka nilang 

i-refer sa isang mental health specialist. 

Makibahagi sa iyong pangangalaga. Maging bukas tungkol sa iyong mga 

sintomas at makinig sa iyong mga opsyon. Ibigay ang iyong ideya sa mga 

opsyon na sa tingin mo ay angkop para sa iyo. 

Bumaling sa mga taong pinagkakatiwalaan mo para sa suporta. Habang 

namumuhay kang may karamdaman sa pagkabalisa, makakatulong na 

nariyan ang mga taong pinagkakatiwalaan mo sa iyong buhay. Maghanap 

ng mga kaibigan at support group na alam mong makikinig sa iyong mga 

inaalala at tutulong sa iyo sa mga mahihirap na panahon. 

Habang namumuhay kang may karamdaman sa pagkabalisa, makakatulong 

na nariyan ang mga taong pinagkakatiwalaan mo sa iyong buhay. Maghanap 

ng mga kaibigan at support group na alam mong makikinig sa iyong mga 

inaalala at tutulong sa iyo sa mga mahihirap na panahon. 

Nagbibigay ang Lifeline ng 24/7, libre at kumpidensyal na suporta para sa mga 

taong nababagabag, at mga sanggunian para sa pag-iwas at krisis para sa iyo o sa 

iyong mga mahal sa United States. Tumawag sa 911 kung ikaw o isang kakilala mo 

ay nasa kagyat na panganib o pumunta sa pinakamalapit na emergency room. 

Ano ang kailangan mong malaman tungkol sa 

mga karamdaman sa pagkabalisa at pagbubuntis? 

Kung pinag-iisipan mong magbuntis, ikaw ay buntis, o nagpapasuso, dapat 

kang makipag-usap sa iyong health care provider tungkol sa anumang mga 

gamot na maaari mong inumin para sa pagkabalisa. Ang ilang mga gamot 

ay maaaring makaapekto sa iyong hindi pa isinisilang na sanggol, ngunit 

ang hindi ginagamot na mga kondisyon sa kalusugan ng isip ay maaari ring 

makaapekto sa isang hindi pa isinisilang na sanggol. Ang ilang mga gamot 

ay maaari ring maipasa sa iyong sanggol sa amamagitan ng gatas ng ina. 

Makipag-usap sa iyong provider tungkol sa kung anong mga paggamot ang 

ligtas para sa iyo at sa iyong sanggol. 

Sa panahon ng pagbubuntis o bilang isang bagong ina, maaari kang 

makaramdam ng labis na panghihina minsan. Available ang mga suporta 

sa kalusugan ng isip at mga sanggunian sa National Maternal Mental 

Health Hotline. Ito ay libre, kumpidensyal, at available 24/7. Tumawag o 

mag-text sa 1-833-9-HELP4MOMS (1-833-943-5746). 

Makipag-usap sa iyong health care professional tungkol sa lahat ng opsyon 

sa medikal na paggamot. Talakayin ang kanilang mga panganib at benepisyo. 

Masasagot ng iyong provider ang lahat ng iyong tanong nang Magkasama, 

maaari kang magpasya kung aling paggamot ang tama para sa iyo. 

Ang fact sheet na ito ay ginawa ng FDA Office of Women’s Health. Ang impormasyong ito ay para sa mga layuning pangedukasyon, hindi lahat kasama, at hindi dapat gamitin bilang kapalit ng pakikipag-usap sa iyong health care provider. 

Para alamin ang higit pa tungkol sa kababaihan at pagkabalisa, pumunta sa: 

www.fda.gov/womens 

Kababaihan at Pagkabalisa (Tagalog) Hunyo 2023